section_heading: Kompozicija
paragraph_text: Skladba se temelji na snažnoj puhačkoj sekciji (predvođenoj Clemonsom) dok ritam održavaju klavirski akordi Roya Bittana. Springsteen je u dokumentarcu Wings For Wheels rekao kako je ideju o puhačkom uvodu osmislio Steven Van Zandt. Unatoč svemu tome, singl je zatajio na ljestvicama, dostigavši tek 83. poziciju na Billboardovu Hot 100. Međutim, pjesma se zadržala na radijskim rock postajama i među Springsteenovom obožavateljskom bazom.